stanford-oval/wikipedia huggingface dataset:
אבו חסן
היסטוריה

קרוואן החל את דרכו כמוכר חומוס על עגלה ארעית בשכונת עג'מי ביפו, ובשנת 1959 פתח את המסעדה הראשונה בבעלותו ברחוב 60. מסעדת "עלי קרוואן – אבו חסן" הראשונה נפתחה ב-1972 ברחוב הדולפין 1 ביפו והיא פעילה עד היום. לאחר שנים רבות שבהן סירב קרוואן לפתוח סניפים נוספים, הוחלט על פתיחתה של חומוסייה נוספת, גדולה יותר, ברחוב שבטי ישראל 14 ביפו, לא רחוק מהמסעדה המקורית. הצלחתו של הסניף, שעל אף גודלו מתאפיין אף הוא בתור ארוך של סועדים בכניסה, הובילה לפתיחתה של מסעדה שלישית, "פנינת יפו – אחים קרוואן", המציעה לסועדים גם תוספות כגון צ'יפס, פלאפל וסלט.
באוקטובר 2007 נפטר קרוואן, לאחר שנים שבהן מעורבותו בניהול הרשת הייתה קטנה ובנו איבראהים הפך למנהלה.
בדצמבר 2022 נפטר חסן קרוואן, בנו של עלי.
אופי המסעדה

המסעדה קטנה, צפופה וכמעט לא מעוצבת. היא פתוחה משמונה בבוקר ונסגרת בשעה ארבע אחרי הצהריים. בשל התור הארוך הנשרך בכניסה נהוגה בחומוסייה ישיבה משותפת של סועדים סביב אותו השולחן, כנהוג במסעדות פועלים רבות. השירות במסעדה מהיר, יעיל ולעיתים אף אגרסיבי. ההזמנה וההגשה לשולחן מתבצעות במהירות רבה, והמלצרים דוחקים לעיתים קרובות בסועדים שסיימו לאכול לפנות את מקומם לממתינים בתור.
תפריטה של המסעדה מצומצם ביותר. המסעדה מגישה ארבע מנות בסיסיות בלבד – חומוס, מסבחה, פול ולבנה – ומנות המשלבות ביניהן. מנת הדגל של המסעדה היא ה"משולש" (בערבית: مثلث – מֻתַ'לַּת'), מנה משולשת הכוללת חומוס, פול ומסבחה. לצד המנות מוגשות פיתות, בצל חי וקעריות רוטב חריף עם מלח לימון. המסעדה לא מציעה לסועדיה תפריט כתוב לעיון סביב השולחן, אלא מציגה את המנות השונות ומחיריהן על קיר המסעדה.
לקריאה נוספת

נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 185–186
הערות שוליים

↑  מיכל פלטי, מת אבו חסן - מייסד החומוסייה האגדית, באתר הארץ, 24 באוקטובר 2007
↑  מערכת וואלה! אוכל‏, חומוס אבו חסן, יפו: חסן קרוואן הלך לעולמו בגיל 60, באתר וואלה, 9 בדצמבר 2022
Sticky Fingers

Sticky Fingers הוא אלבום של להקת הרוק הבריטית הרולינג סטונז שיצא לאור ב-1971.
הפקה

באלבום יש 10 שירים ובכל שיר מנגנים חברי הלהקה ונגן נוסף אחר.
האלבום כולל ארבעה להיטים, כאשר שניים מתוכם (Wild Horses ו-Brown Sugar) נחשבים כמוצלחים בדיסק. Brown Sugar ו-Wild Horses יצאו כסינגלים והבי סיידים שלהם הם Bitch, שגם הצליח מאוד ו-Sway. חלק משירי האלבום מלווים בעיבוד תזמורתי שבוצע על ידי המוזיקאי פול בקמסטר, ומקנים לשירים נופך המייחד אותם משאר שירי הלהקה במשך כל הקריירה שלה.
האלבום נחשב לאחד מארבעת האלבומים הטובים ביותר של הלהקה מבחינה אומנותית, לצד Beggars Banquet, Let It Bleed ו-Exile on Main Street. האלבום קיבל שלושה אלבומי פלטינה, יותר מכל אלבום אחר שיצא לפניו של הלהקה, אפילו יותר מ-Let It Bleed ו-Exile On Main Street. הוא שהה במשך 26 שבועות במקום הראשון במצעד הסינגלים הרשמי של בריטניה ו-62 שבועות במצעד האמריקאי, יותר משנה. ב-1971 שהה במקום הראשון במצעד בילבורד, אך בשנים שחזר לשם (1972, 1978, 1980 ו-1981) שהה רק במקומות קטנים ממאה.
מגזין הרולינג סטון דירג את האלבום במקום ה-64 ברשימת 500 האלבומים הגדולים בכל הזמנים. המגזין Q דירג את האלבום במקום 12 ב-100 האלבומים הבריטיים הטובים ביותר מעולם. האלבום הגיע למקום ה-46 בסקר האלבום הטוב ביותר שערכה רשת הטלוויזיה VH1.
עטיפת האלבום המקורית כללה רוכסן אמיתי ועוצבה על ידי אמן הפופ אנדי וורהול.
רשימת רצועות

מילים ולחן של כל השירים על ידי קית' ריצ'רדס ומיק ג'אגר, אלא אם צוין אחרת.
Brown Sugar
Sway
Wild Horses
Can't You Hear Me Knocking
You Gotta Move (מילים: גריי דייוויס, לחן: "מיסיסיפי" פרד מקדואל)
Bitch
I Got The Blues
Sister Morphine (מילים: מריאן פיית'פול)
Dead Flowers
Moonlight Mile
משתתפים

מייק ג'אגר - שירה, גיטרה, כלי הקשה
קית ריצ'רדס - שירה, גיטרות
מייק טיילור - גיטרות
צ'ארלי ווטס - תופים
ביל ווייאהם - בס, פסנתר חשמלי
פול בקמסטר - עיבודים תזמורתיים
Sticky

Sticky הוא שיר של הראפר והזמר הקנדי דרייק. הוא נשלח לרדיו הקצבי העכשווי באמצעות ריפבליק רקורדס ו-OVO סאונד כסינגל מוביל כפול מתוך אלבום האולפן השביעי שלו, Honestly, Nevermind, לצד הסינגל "Massive" שנשלח לרדיו הלהיטים העכשוויים באותו היום. דרייק כתב את השיר לצד המפיק גורדו והמפיק הנוסף ריי X. זהו אחד משני שירי הראפ היחידים באלבום, לצד "Jimmy Cooks", כששאר השירים מאופיינים בסגנון הדיפ האוס. בנוסף, זהו אחד משני שירים מתוך האלבום עם סאונד "ג'רזי קלאב (אנ')".
קבלה ביקורתית

מבקר AllMusic טים סנדרה ראה את "Sticky" כ"שיר הכיפי ביותר" ב-Honestly, Nevermind, ותיאר את השיר כ"מושפע מבולטימור". ברולינג סטון נאמר כי השיר היה בסגנון הראפ הידוע של דרייק, בנוסף ל"קצב עמוק וחובט".
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 8 |  |
|  אוסטרליה | מצעד הסינגלים האוסטרלי | 15 |  |
|  איסלנד | הפלייליסט | 12 |  |
|  אירלנד | מצעד הסינגלים האירי | 27 |  |
|  ארצות הברית | בילבורד הוט 100 | 6 |  |
|  ארצות הברית | מצעד שירי ה-R&B/היפ-הופ | 5 |  |
|  ארצות הברית | מצעד השירים הקצביים | 4 |  |
|  דרום אפריקה | אנטרטיינמנט מוניטורינג אפריקה | 2 |  |
|  הולנד | מצעד 40 הסינגלים ההולנדיים | 87 |  |
|  הממלכה המאוחדת | מצעד הסינגלים הבריטי | 30 |  |
|  הממלכה המאוחדת | מצעד שירי הדאנס | 10 |  |
|  יוון | IFPI Greece | 18 |  |
|  לוקסמבורג | בילבורד | 23 |  |
|  ליטא | AGATA | 61 |  |
|  ניו זילנד | המצעד הניו זילנדי הרשמי | 10 |  |
|  פורטוגל | מצעד הסינגלים הפורטוגזי | 22 |  |
|  צרפת | SNEP | 111 |  |
|  קנדה | קנדה הוט 100 | 3 |  |
|  שוודיה | סוורייטופליסטן | 60 |  |
|  שווייץ | המצעד השווייצרי | 59 |  |
Still D.R.E.

Still D.R.E. הוא סינגל שהוקלט על ידי הראפר האמריקאי ד"ר דרה בשיתוף הראפר האמריקאי סנופ דוג. השיר יצא לאור ב-2 בנובמבר 1999, כסינגל הראשון מתוך אלבומו השני של ד"ר דרה, 2001, על ידי חברות התקליטים אפטרמת' אנטרטיינמנט ואינטרסקופ רקורדס.
רקע וכתיבה

השיר נכתב על ידי הראפר ג'יי זי והופק על ידי ד"ר דרה. הסינגל עצמו היה פופולרי, עזר לאלבומו של דרה להגיע למעמד רב-פלטינה והכריז על שובו של דרה לקדמת סצנת ההיפ-הופ.
השיר הופיע בפרויקטים מתרבויות שונות, כמו משחק הווידאו "Grand Theft Auto V" וסדרת הדרמה האמריקאית "נמלטים".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 14 |  |
|  ארצות הברית | בילבורד הוט 100 | 93 |  |
|  ארצות הברית | מצעד שירי ה-R&B/היפ הופ | 32 |  |
|  ארצות הברית | מצעד שירי הראפ | 11 |  |
|  גרמניה | GfK – טופ 100 | - |  |
|  הממלכה המאוחדת | מצעד הסינגלים הבריטי | 6 |  |
|  סקוטלנד | מצעד הסינגלים הסקוטי | 10 |  |
|  צרפת | SNEP | 29 |  |
הערות שוליים

↑  Still D.R.E., 2000-03-13, נבדק ב-2020-03-30
↑  Mosi Reeves, Rolling Stone, 25 Greatest Songs Produced by Dr. Dre and Jimmy lovine, Rolling Stone, ‏2017-06-29 (באנגלית)
| --- | --- |
בקרת זהויות :  MusicBrainz release group: 88a858ed-c369-40d0-ad84-28a7d082a579  MusicBrainz work: ad0b7f70-d16b-3742-b681-c466c72c1b96
אום שריק

אום שריק (תעתיק מדויק: אֻם שריכְּ. בערבית: أم شريك) הייתה אחת מהצחאבה, בני לווייתו של מוחמד, קבוצת האנשים שהכירו את מוחמד היכרות אישית והיו הראשונים שהכירו בו כנביא. בשנת 620, כשהאסלאם עדיין היה בתחילת דרכו, נהג המעמד השליט במכה לענות אנשים שהתאסלמו במטרה לגרום להם לכפור באסלאם. אום שריק, שהתאסלמה, עמדה שלושה ימים ברצף תחת השמש הקופחת, לא אכלה ולא שתתה.
הערות שוליים

↑  Umm Sharik (r.anha) | Questions on Islam, questionsonislam.com (באנגלית)
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
Sucka Free

Sucka Free הוא המיקסטייפ השני של הראפרית הטרינידדית ניקי מינאז'. המיקסטייפ יצא לאור ב-12 באפריל 2008, על ידי חברת התקליטים יאנג מאני. המיקסטייפ מכיל שיתופי פעולה עם הראפרים: ליל ויין, גוצ'י מיין, ג'יידאקיס, ליל קים ורנסום.
את המיקסטייפ הפיקו מגון מפיקים ביניהם דייבן "פרסטיג'" ונדרפול, שון קומבס, ג'ייד טוד סמית', ויין וכדומה.
רקע

מיקסטייפ זה יצא לאחר שהראפר האמריקאי ליל ויין החתים את מינאז' בחברת התקליטים שלו יאנג מאני. הוא שימש לה כמנטור לאורך תקופת ההקלטות של המיקסטייפ, תוך שהוא עזר לה להמשיך בקריירת הראפ שלה.
כל השירים שנכללים במיקסטייפ הם גרסאות כיסוי לשירים ישנים שיצאו לפני כן.
עטיפה

עטיפת המיקסטייפ מציגה בתוכה את ליל ויין ואת ניקי מינאז', כשהם על פודיום, מאחורי וילון אדום, כפי שהצטלמו למגזין XXL ול-MTV. כמו כן, מינאז' עונדת שרשרת ועגילים בצבע זהב, תוך שהיא לובשת חולצה אדומה מכופתרת.
תלבושת זו, דומה לזו שהציגה בעטיפת המיקסטייפ הקודם שלה, Playtime Is Over. ליל ויין לובש בגד אדום ועונד שעון מכסף ושרשראות, תוך שהוא חובש כובע עליו כתוב "יאנג מאני".
אגם דונגטינג

| --- | --- |

צילום לוויין
 מידע כללי
 מיקום:  חונאן, הרפובליקה העממית של סין
 סוג:  אגם
 מידות
 שטח:  4,350 קילומטר רבוע
 אורך:  100 קילומטר
 רוחב ממוצע:  40 ק"מ 
 מידע נוסף
 נהר מזין:  יאנגצה, Yuan River, לישווי, שיאנג, Xinqiang He, Zi River, Miluo Jiang 
 מקור לנהר:  יאנגצה 
 ‏אגן ניקוז:  259,430 קילומטר רבוע
 מדינות באגן הניקוז:  הרפובליקה העממית של סין 
 קואורדינטות:  29°19′00″N 112°57′00″E﻿ / ﻿29.316666666667°N 112.95°E﻿ / 29.316666666667; 112.95
 he
 
אגן הניקוז של אגם דונגטינג והנהרות המרכזיים הזורמים לתוכו
אגם דונגטינג (בסינית: 洞庭湖, פין-יין: Dòngtíng hú) הוא אגם המים המתוקים השני בגודלו ברפובליקה העממית של סין, לאחר אגם פויאנג, שבמחוז ג'יאנגשי, אגם דונגטינג שוכן בצפון-מזרח מחוז חונאן בדרום המדינה. האגם מהווה אגן ניקוז של נהר היאנגצה, כך ששטחו ונפחו משתנים עם זרימות הנחלים, בהתאם לעונה (3,000-20,000 קמ"ר). הפרובינציות חוביי וחונאן נקראות על שם המיקום שלהם ביחס לאגם: בסינית, חוביי משמעו "צפונית לאגם" וחונאן, "דרומית לאגם".
לדונגטינג ישנה משמעות רבה בתרבות הסינית. הוא נחשב מקום המוצא של מרוצי סירות הדרקון. באגם האי המיתולוגי "אי הנסיכות" (君山島, Junshan Island) האגם גם בית גידול של הדולפין "Neophocaena phocaenoides" שנמצא בסכנת הכחדה.
גאוגרפיה

בתקופת יולי-ספטמבר, שיטפונות מנהר היאנגצה ממלאים את האגם, ומגדילים אותו מאוד. שטח האגם, שבדרך כלל הוא 4,350 קמ"ר, עשוי לגדול ל-20,000 קמ"ר, בעונת השיטפונות. האגם ניזון גם מארבעה נהרות עיקריים: שיאנג, זי, יואן ולישווי.
האגם מהווה אזור חורף חשוב לעופות נודדים.
היסטוריה

שדות האורז הקדומים ביותר שהתגלו עד כה בעולם היו במישור ליאנג, שהיה אז בקצה המערבי של האגם.
ההתיישבות החקלאית באזור החלה עוד בימי קדם, ובמאה ה -19 נהרסו הרבה מהאזורים הרדודים יותר של האגם כדי ליצור אדמות חקלאיות.
בשנת 1949, רוב האגם יובש בשביל אדמות חקלאיות, מה שהפך אותו רק לאגם המים המתוקים השני הגדול ביותר בסין.
האגם הוגדר כאתר מוגן, בשנת 1992.
באמונה העממית

המשמעות המילולית של "דונגטינג" היא "חצר המערות". האגם נקרא על שם אולם גדול (או מערה) אשר לפי אמונה עממית נמצא מתחתיו, ובו שולטות רוחות שתי נשותיו של הקיסר האגדי שון. על פי אמונה זו יוצאים מאולם זה מעברים תת-קרקעיים אל כל חלקי האימפריה.
ערים מרכזיות על האגם

יואיאנג (אנ')
צ'אנגדה
יי-יאנג (אנ')
ראו גם

הקיסר שון
הערות שוליים

1 2 3 4  Dong dongting hu | Ramsar Sites Information Service, rsis.ramsar.org
↑  Wei Ming (2013). "Dongting Lake". Famous Lakes in China (באנגלית and סינית). Huangshan, Anhui: Huangshan Publishing House. p. 41. ISBN 978-7-5461-2500-8.
↑  Murck, Alfreda (2000). Poetry and Painting in Song China: The Subtle Art of Dissent. Harvard Univ Asia Center. pp. 8–10. ISBN 978-0-674-00782-6.
| --- | --- |
בקרת זהויות :  NLI: 987007555905105171  VIAF: 219145542526796640494   WorldCat (עם VIAF): 219145542526796640494
Still Bill

Still Bill (מבוטא סְטִּיל בִּיל, בתרגום חופשי: עדיין ביל) הוא אלבום האולפן השני של הזמר-יוצר מוזיקת הנשמה האמריקאי ביל וית'רס, אשר יצא לאור בשנת 1972 על ידי חברת התקליטים סאסקס רקורדס. האלבום הוקלט והופק על ידי ווית'רס, בו הוא הזמר היחיד והנגן העיקרי, לצד להקת הליווי שלו "Charles Wright & the Watts 103rd Street Rhythm Band".
המוזיקה באלבום מתחלקת בין סגנונות הנשמה, פאנק ובלוז, והשירים בו, שנכתבו כולם על ידי וית'רס, עוסקים בחקירה של טבע האדם, כמו גם עוסקים בתחושת הרגש והמין מנקודת מבטו של גבר ממעמד הביניים האמריקאי בשנות השבעים. האלבום כולל כמה משיריו המצליחים ביותר של וית'רס, כולל "Lean on Me" ו-"Use Me". הצלחתו הרבה של האלבום עם יציאתו הביאה מבקרי מוזיקה רבים להכתיר אותו כגולת הכותרת של קריירת המוזיקה של וית'רס, והוא הוגדר לעיתים כקלאסיקת רית'ם אנד בלוז.
תוכן

מילות השירים המופיעים באלבום עוסקות כולן בהגגיו של גבר שחור ממעמד הביניים בהקשר של חיי היומיום, יחסי מין, מערכות יחסים, אהבה והחיים באופן כללי בתוך החברה האמריקאית של שנות השבעים של המאה ה-20. רבים מהשירים עוסקים במחשבותיו של הגבר על בת זוגו, כמו בשיר "Use Me" בו נטען כי היא מנצלת אותו או בשיר "Let Me in Your Life" בו הגבר מנסה לשכנע את מושא אהבתו להיכנס למערכת יחסים עמו.
המוזיקה באלבום נכתבה על ידי וית'רס במהלך שנת 1972 וכוללת מהלכי בלוז ופאנק סטנדרטיים, הבנויים בעיקרם מריפי גיטרה של וית'רס או של בנורס בלאקמון, הגיטריסט המשני באלבום.
ביקורות ומורשת

האלבום התקבל בברכה על ידי המבקרים עם יציאתו. בסקירה של מגזין הרולינג סטון משנת 1972, כתב המבקר וינס אלטי "בסך הכל זהו אלבום קשוח יותר, רגוע יותר ובטוח יותר מהניסיון הראשון של וית'רס. שום דבר לא נשלח ונשכח, הכל עובר בבהירות ובעוצמה בלתי צפויה". מגזין המוזיקה בילבורד העריך את האלבום כהצדקה להתלהבות מאחורי אלבומו הראשון של וית'רס, וציין לטובה את המוזיקה בשירים "Lean on Me", "Who is He", "Kissing My Love", ו-"Lonely Town, Lonely Street".
מבקר המוזיקה רוברט כריסטגאו ממגזין "קרים" העניק לתקליט ציון B+ תוך ציון העובדה כי "וית'רס יצר את הדמות האמינה ביותר מבין כל זמרי הנשמה החדשים שמתארים גברים מהמעמד הבינוני, לצד הימנעות מהבושות המזדמנות של מרווין גיי, מהמיצוי העודף של דוני האת'וויי, ומהכובד של קרטיס מייפילד. הוא נשמע ישר, חזק ורחום. [עם זאת] אף שהאלבום הזה תופס קצב טוב, בסופו של דבר הוא עדיין מפספס רגש מהותי".
האלבום הפיק שני סינגלים, שניהם הפכו ללהיטים גדולים בארצות הברית: "Lean on Me", שהגיע למקום הראשון במצעד הפופ וה-R&B של בילבורד בקיץ 1972; ו-"Use Me", שהגיע למקום השני באותו מצעד בסתיו 1972. ב-7 בספטמבר 1972, "Still Bill" הוגדר כאלבום זהב על ידי איגוד תעשיית ההקלטות האמריקאי.
ביקורות ומורשת > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 4 |
|  ארצות הברית | מצעד אלבומי ה-R&B/היפ-הופ | 1 |
|  ארצות הברית | מצעד אלבומי הפופ האמריקאי | 4 |
|  קנדה | מצעד האלבומים הקנדי | 71 |
הערות שוליים

↑  Bill Withers: Still Bill : Music Reviews : Rolling Stone, web.archive.org, ‏2007-10-01
↑  Nielsen Business Media Inc, Billboard, Nielsen Business Media, Inc., 1972-05-13. (באנגלית)
↑  Robert Christgau: The Christgau Consumer Guide: August 1972, www.robertchristgau.com
↑  Album Search for "still bill", AllMusic (באנגלית)
↑  Gold & Platinum, RIAA (באנגלית אמריקאית)
↑  ביל וית'רס - Still Bill (ביבורד 200)
1 2  "Still Bill > Charts & Awards > Billboard Albums"
↑  "RPM 100 Albums". RPM. archived at Library and Archives Canada (Volume 18, No. 14). November 18, 1972. Retrieved October 23, 2011.
| ביל וית'רס |
| --- | --- | --- |
| אלבומי אולפן | Just as I Am • Still Bill • +'Justments • Making Music • Naked & Warm • Menagerie • 'Bout Love • Watching You, Watching Me |  |
| אלבומי הופעה | Live at Carnegie Hall |  |
| אלבומי אוסף | Bill Withers' Greatest Hits • The Essential Bill Withers |  |
| סינגלים | "Ain't No Sunshine" • "Grandma's Hands" • "Lean on Me" • "Use Me" • "Who Is He" • "Lovely Day" • "Better Off Dead" • "Oh Yeah!" • "Something That Turns You On" • "We Could Be Sweet Lovers" |  |
| --- | --- |
בקרת זהויות :  MusicBrainz release group: 63544e97-de86-3096-8702-250590ae5f90
Sodio

Sodio (באנגלית: Sodium, ובעברית: נתרן) הוא סינגל שהוקלט על ידי הזמרת-יוצרת הלטינית דנה פאולה. השיר יצא לאור ב-7 בפברואר 2020, על ידי חברת התקליטים יוניברסל מיוזיק מקסיקו, כסינגל מתוך האלבום, Sie7e +.
עם יציאתו נכנס השיר אל המקום הראשון במצעד שירי הפופ שבמקסיקו.
רקע וכתיבה

השיר נכתב על ידי דנה פאולה, טיילור דיאז וסטפנו וינאי והופק על ידי ג'אסט-רוג'ר וסטפנו וינאי. השיר עוסק בזהות מגדרית, תוך שהוא מספר בתוכו סיפור על מישהי שהתחתנה עם גבר מבולבל מינית, שלבסוף מבין שהוא הומוסקסואל וזאת למרות שהוא ניסה לברוח מהאמת.
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.
וידאו קליפ

הווידאו קליפ הרשמי של השיר פורסם ב-6 בפברואר 2020, בשידור חי. בתחילת הקליפ, ניתן לראות את גבר רץ על חוף ים. בהמשך, ניתן לראות כי הוא בורח מחתונה. זאת תוך שלאורכו של הקליפ מתגלה כי מדובר בגבר מבולבל מינית, שהתחתן עם מישהי, עד שלבסוף החליט לברוח מהכול מחוסר ברירה.
נכון לאפריל 2020, מונה הצפיות של הקליפ עומד על למעלה מ-36 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  מקסיקו | טופ 100 – מקסיקו | 1 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 בפברואר 2020 | הזרמת מוזיקה • הורדה דיגיטלית | יוניברסל מיוזיק מקסיקו |  |
הערות שוליים

1 2 3 4  Danna Paola – Sodio (באנגלית), נבדק ב-2020-04-25
1 2  SIE7E +, נבדק ב-2020-04-25
↑  Danna Paola, Billboard
↑  Danna Paola - Sodio lyrics + English translation, lyricstranslate.com (באנגלית)
1 2 3  Danna Paola - Sodio
| דנה פאולה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Mi Globo Azul • Oceano • Chiquita Pero Picosa • Danna Paola • Sie7e + • K.O. |  |
| מיני-אלבומים | Danna Paola • Sie7e |  |
| סיבובי הופעות | Tour Ruleta • Mala Fama Tour |  |
| טלוויזיה וקולנוע | "אמי – הילדה עם הילקוט הכחול" • "פאבלו ואנדראה" • "אישה רעה" • "אליטה" |  |
| דנה פאולה – סינגלים |
| --- | --- | --- |
| Danna Paola | "Ruleta" • "Todo Fue Un Show" • "No Es Cierto" • "Agüita" |  |
| Sie7e | "So Good" • "Final Feliz" • "Mala Fama" |  |
| Sie7e + | "Oye Pablo" • "Polo A Tierra" • "Sodio" |  |
| K.O. | "Contigo" • "Sola" • "TQ Y YA" • "No Bailes Sola" • "Me, Myself" • "Friend de Semana" • "Calla Tú" • "Amor Ordinario" |  |
| סינגלים אחרים | "Yo Soy Tu Amigo Fiel" • "¿Dónde Estabas Tú?" • "Subtítulos" • "Know Me Too Wel" • "Nada" • "Santería" • "Don't Go" • "Vuelve, Vuelve" • "Ladrones" • "Idiota" • "Mía" • "Kaprichosa" • "Si Tú Vuelas (Hadal Ahbek) [Alok Remix]" • "A Un Beso" • "Rescue Me" • "Cachito" • "Sólo Quédate en Silencio" • "XT4S1S" • "A Kind of Magic" • "De Mí Enamórate" • "Mexico" •  "Know Me Too Well" • "1Trago" • "TQUM" • "Sugar Mami" • "Tenemos Que Hablar" |  |
Sawdust

Sawdust הוא אלבום אוסף של להקת הרוק האמריקאית הקילרס. האלבום יצא לאור ב-9 בנובמבר 2007 דרך חברת התקליטים ורטיגו רקורדס, והוא כולל שירי בי-סייד, קאברים, רמיקסים שהוקלטו בין השנים 2002 ל-2007. מהאלבום יצאו שני סינגלים: "Shadowplay", גרסת כיסוי לשיר של הלהקה הבריטית ג'וי דיוויז'ן, ו-"Tranquilize", בו משתתף הזמר לו ריד.
האלבום הגיע למקום ה-12 במצעד האלבומים של ארצות הברית בילבורד 200, לאחר שמכר 82 אלף עותקים בשבוע הראשון להוצאתו. במצעד האלבומים של חנות ה-iTunes הגיע האלבום למקום השני. באירלנד הגיע האלבום למעמד פלטינה לאחר שמכר מעל ל-15 אלף עותקים.
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | Tranquilize (בהשתתפות לו ריד)   | ברנדון פלאוורס | פלוד, אלן מולדר, הקילרס | 3:45 |
| 2. | Shadowplay  | איאן קרטיס, פיטר הוק, סטפן מוריס, ברנרד סאמנר | הקילרס | 4:07 |
| 3. | All the Pretty Faces  | פלאוורס, דייב קיונינג, מארק סטורמר | פלוד, מולדר, הקילרס | 4:46 |
| 4. | Leave the Bourbon on the Shelf  | פלאוורס | סטיוארט פרייס, הקילרס | 3:38 |
| 5. | Sweet Talk  | פלאוורס, קיונינג, סטורמר, רוני ונוצ'י | פלוד, מולדר, הקילרס, פרייס | 4:19 |
| 6. | Under the Gun  | פלאוורס, קיונינג | ג'ף סלצמן, הקילרס | 2:34 |
| 7. | Where the White Boys Dance  | פלאוורס | פלוד, מולדר, הקילרס | 3:26 |
| 8. | Show You How  | פלאוורס | סלצמן, הקילרס | 2:46 |
| 9. | Move Away  | פלאוורס, קיונינג, סטורמר | פלוד, מולדר, הקילרס | 3:50 |
| 10. | Glamorous Indie Rock and Roll  | פלאוורס, קיונינג, סטורמר, ונוצ'י | סלצמן, הקילרס | 4:17 |
| 11. | Who Let You Go?‎  | פלאוורס, קיונינג, סטורמר, ונוצ'י | סלצמן, הקילרס | 3:43 |
| 12. | The Ballad of Michael Valentine  | פלאוורס, קיונינג | סלצמן, הקילרס | 3:50 |
| 13. | Ruby, Don't Take Your Love to Town  | מל טיליס | הקילרס | 3:05 |
| 14. | Daddy's Eyes  | פלאוורס | פלוד, מולדר, הקילרס | 4:15 |
| 15. | Sam's Town (Abbey Road Version)‎  | פלאוורס | הקילרס, טד סבלי | 3:44 |
| 16. | Romeo and Juliet  | מארק נופלר | הקילרס, טד סבלי | 5:28 |
| 17. | Change Your Mind (רצועת בונוס בבריטניה ואוסטרליה)   | פלאוורס, קיונינג | סלצמן, הקילרס | 3:13 |
| 18. | Mr. Brightside (Jacques Lu Cont's Thin White Duke Remix)   | פלאוורס, קיונינג | סלצמן, הקילרס, Jacques Lu Cont | 10:40 |
| משך כולל: | משך כולל: | משך כולל: | משך כולל: | 70:12 |
מיקומי שיא

|   ‏‏‏  מצעדים ודירוגים (2007–2009)> מדינה |   ‏‏‏  מצעדים ודירוגים (2007–2009)> מצעד |   ‏‏‏  מצעדים ודירוגים (2007–2009)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 35 |
|  אוסטרליה | מצעד האלבומים האוסטרלי | 6 |
|  אירלנד | מצעד האלבומים האירי | 13 |
|  ארצות הברית | בילבורד 200 | 12 |
|  ארצות הברית | מצעד אלבומי הרוק | 3 |
|  גרמניה | GfK – טופ 100 | 53 |
|  הולנד | מצעד 100 האלבומים ההולנדיים | 72 |
|  הממלכה המאוחדת | מצעד האלבומים הבריטי | 7 |
|  יפן | אוריקון | 202 |
|  מקסיקו | טופ 100 – מקסיקו | 24 |
|  נורווגיה | VG-lista | 29 |
|  ניו זילנד | המצעד הניו זילנדי הרשמי | 18 |
|  ספרד | PROMUSICAE | 80 |
|  סקוטלנד | מצעד האלבומים הסקוטי | 7 |
|  פלנדריה | אולטראטופ 50 | 66 |
|  צרפת | SNEP | 93 |
|  קנדה | מצעד האלבומים הקנדי | 10 |
|  שווייץ | המצעד השווייצרי | 33 |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 100 |
|  הממלכה המאוחדת | מצעד האלבומים הבריטי | 79 |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |
| --- | --- | --- |
|  ארצות הברית | בילבורד 200 | 140 |
|  הממלכה המאוחדת | מצעד האלבומים הבריטי | 104 |
נתוני מכירות

| מדינה | תואר | עותקים | מקור |
| --- | --- | --- | --- |
| קנדה (Music Canada) | פלטינה 4× | 320,000 |  |
הערות שוליים

↑  Keys Storms Chart With Mega-Selling 'As I Am', פורסם באתר מגזין המוזיקה בילבורד ב-21 בנובמבר 2007
↑  The Irish Charts - All there is to know, פורסם באתר המצעד של אירלנד
↑  מידע על Sawdust, באתר המצעד האוסטרי, ארכיון
↑  מידע על Sawdust, באתר המצעד הגרמני
↑  מידע על Sawdust, באתר המצעד הנורווגי
↑  מידע על Sawdust, באתר המצעד של ניו זילנד
↑  מידע על Sawdust, באתר המצעד הספרדי
↑  מידע על Sawdust, באתר המצעד הצרפתי, ארכיון
↑  Gold/Platinum, Music Canada, ‏2023-11-09 (באנגלית אמריקאית)
| הקילרס |
| --- | --- | --- |
| דיסקוגרפיה ברנדון פלאוורס • דייב קיונינג • רוני ונוצ'י ג'וניור • מארק סטורמר | דיסקוגרפיה ברנדון פלאוורס • דייב קיונינג • רוני ונוצ'י ג'וניור • מארק סטורמר |  |
| אלבומים | Hot Fuss • Sam's Town • Day & Age • Battle Born • Wonderful Wonderful • Imploding the Mirage |  |
| אלבומי אוסף | Sawdust • Direct Hits • Don't Waste Your Wishes |  |
| אלבומים נוספים | Live from the Royal Albert Hall • (Red) Christmas EP |  |
| מסעי הופעות | Hot Fuss Tour • Sam's Town Tour • Day & Age World Tour • Battle Born World Tour • Wonderful Wonderful World Tour |  |
| הקילרס - סינגלים |
| --- | --- | --- |
| Hot Fuss | "Mr. Brightside" • "Somebody Told Me" • "All These Things That I've Done" • "Smile Like You Mean It" |  |
| Sam's Town‎ | "When You Were Young" • "Bones" • "Read My Mind" • "For Reasons Unknown" |  |
| Sawdust | "Shadowplay" • "Tranquilize" |  |
| Day & Age | "Human" • "Spaceman" • "The World We Live In" • "A Dustland Fairytale" |  |
| ‎(Red) Christmas | "A Great Big Sled" • "Don't Shoot Me Santa" • "Joseph, Better You Than Me" • "¡Happy Birthday Guadalupe!" • "Boots" |  |
| Battle Born | "Runaways" • "Miss Atomic Bomb" • "Here with Me" |  |
| Direct Hits | "Shot at the Night" • "Just Another Girl" |  |
| Wonderful Wonderful | "The Man"‏ • "Run for Cover"‏ • "Rut" |  |
| Wonderful Wonderful | "Caution"‏ • "Fire in Bone"‏ • "My Own Soul's Warning"‏ • "Dying Breed (שיר של הקילרס)" |  |
| --- | --- |
בקרת זהויות :  MusicBrainz release group: 69d02e5c-215e-3ddb-ab24-d85a52085fbb
אהרון קסטרו

אין תמונה חופשית
אהרון קסטרו (1926 – 13 בספטמבר 2017) היה סוחר, תעשיין ואיש עסקים ישראלי. מייסד חברת האופנה "קסטרו מודל".